**ANEXA 3**

**Specificații de standardizare pentru colectarea de date**

# 1. Cerințe generale privind livrarea datelor în format electronic

Datele colectate din măsurători precum și din proiectele tehnice, vor fi livrate către CONPET în format digital, cu respectarea următoarelor cerințe:

## 1.1. Datele grafice

* Datele vor fi livrate în format CAD (dwg, dxf) și în sistem de coordonate Stereo70, sistem de cote Marea Neagră;
* nu se acceptă scalări în planul XY, rotiri sau translatări față de poziția reală;
* toate obiectele grafice vor conține coordonata z;
* fiecare categorie de elemente va fi reprezentată pe un strat distinct;
* în cazul în care sunt categorii de elemente care nu sunt acoperite de prezentul text, atunci pentru fiecare dintre acestea se vor crea straturi distincte, fiecare având denumirea specifică;
* datele CAD vor respecta regulile de topologie specifice elementelor reprezentate. Toate elementele grafice vor fi reprezentate cu un minim de topologie GIS, geometrie (punct, linie, arie) și conectivitate (cu respectarea regulilor de suprapunere, intersecție, fără dubluri, etc.);
* fiecare element grafic va fi identificat în mod unic, prin cod element, pentru a permite conectarea cu informații descriptive;
* Informațiile descriptive vor fi prezentate sub formă de tabel .xls în care, pe baza codului de obiect din fișierul CAD vor fi completate informații descriptive;
* Informațiile de fundal/ajutătoare vor fi prezentate ca straturi suplimentare numai după ce vor fi discutate cu specialiștii beneficiarului și vor fi documentate;
* în cazul lucrărilor care vor fi predate în tranșe, se vor furniza zone compacte, structura și simbologia vor fi identice la nivelul întregului set de date;

## 1.2. Atributele asociate

Un minim de informații atribut vor însoți elementele grafice generate în planurile digitale, cu îndeplinirea cerințelor:

* Atributele asociate elementelor grafice vor fi furnizate în format electronic;
* Atributele asociate elementelor grafice vor fi livrate ca **atribute în fișier xls conținând** cod-ul obiectului ca element unic de legătura între obiectul grafic și atributul asociat;
* Template-ul pentru completarea datelor va fi furnizat de Beneficiar, însoțit de descrierea valorilor câmpurilor ce vor fi completate;
* Pentru completarea valorilor standard, se vor utiliza liste de valori puse la dispoziție de beneficiar;
* Valorile double (Ex suprafață = 100,5) se vor scrie cu separator decimal virgulă
* Valorile data calendaristica vor fi de tipul zz.ll.aaaa.

Recepția datelor de către beneficiar se va face cu instrumente GIS, prin conectarea la setul de date CAD și la fișierele care conțin informațiile descriptive.

**2. Lucrări de înlocuire/construire urmate de actualizarea datelor**

## 2.1 Lucrări de construire/înlocuire conductă sau Lucrări din cadrul stațiilor

În cazul lucrărilor de construire / înlocuire conductă sau lucrărilor din cadrul Stațiilor se va face actualizarea datelor în urma executării lucrărilor. Datele care vor fi migrate în baza de date de producție vor consta în elementele conductei incluse in lucrările de construire / înlocuire conductă sau lucrările din cadrul stațiilor, măsurate în teren pentru faza As-Build. Informațiile conținute în planul CAD vor respecta următoarele specificații:

Dacă într-o lucrare din cadrul stațiilor sunt construite / înlocuite elemente pentru mai multe stații (sau puncte de lucru), atunci se completează elementele în tabele Excel distincte, iar in documentația aferentă se indică fiecare tabel Excel pentru stația corespunzătoare.

|  |  |  |
| --- | --- | --- |
| **Denumire strat** | **Tip geometrie** | **Desciere conținut** |
| Construcție | Arie | Conturul construcției. Informațiile descriptive sunt completate in tabelul Constructie.xlsx asociate elementului grafic din fișierul CAD, pe baza valorii EntityHandle. |

Atributele aferente fiecărui strat sunt menționate în continuare, însă acestea se regăsesc și în templet-ul pentru completarea datelor furnizat de Beneficiar.

Pentru elementele care nu fac obiectul activității contractorului nu se va completa template-ul în format \*xlsx.

Atribute descriptive construcții

* **ENTITYHANDLE**
* Nr\_Min\_Fin – numărul de la Ministerul de Finanțe (dacă este cazul);
* Nr\_clădire: - cod clădire (se va trece denumirea menționată în fișierul CAD);
* Denumire - se va menționa denumirea clădirii (ex Clădire birou);
* S\_Construită - suprafață construită;
* Județ – județul în care se află construcția;
* UAT – unitatea administrativ teritorială din care face parte clădirea;
* Stare – stare clădire (nomenclator valori);
* An\_construire – an construire.

Notă: tabelul Excel:

* Coloanele sunt definite pe primul rând din primul ”Sheet” din Excel;
* Prima coloană va conține valoarea **ENTITYHANDLE** din fișierul CAD, pentru fiecare obiect din listă. Această coloană trebuie populată obligatoriu, deoarece pe baza ei se realizează asocierea cu obiectul graphic;
* Restul coloanelor vor avea denumirea indicată mai sus în lista de atribute specifică fiecărui obiect;
* Valorile double (Ex suprafață = 100,5) se vor scrie cu separator decimal (,);
* Valorile data calendaristică vor fi de tipul zz.ll.aaaa.